b"\n_START_ARTICLE_\nJaume Roma i Rodr\xc3\xadguez\n_START_SECTION_\nBiografia\n_START_PARAGRAPH_\nNascut en una fam\xc3\xadlia modesta, fill de dos treballadors d'una f\xc3\xa0brica t\xc3\xa8xtil de Granollers, va estudiar Ci\xc3\xa8ncies Econ\xc3\xb2miques a la Universitat de Barcelona. Amb 24 anys va comen\xc3\xa7ar a treballar pel Departament de Sanitat de la Generalitat de Catalunya com a cap dels serveis pressupostaris de l'Institut Catal\xc3\xa0 de la Salut (ICS). Les seves funcions li permeteren guanyar-se la confian\xc3\xa7a de l'aleshores conseller de Salut, Xavier Trias, ascendint en l'organigrama del departament. El 1992 fou nomenat de l'ICS i, aquell mateix any, s'afili\xc3\xa0 a Converg\xc3\xa8ncia Democr\xc3\xa0tica de Catalunya._NEWLINE_El 18 de novembre de 1994 Josep Maria Cullell, implicat en un cas de corrupci\xc3\xb3, va dimitir com a Conseller de Pol\xc3\xadtica Territorial i Obres P\xc3\xbabliques i, tes dies m\xc3\xa9s tard, el president Jordi Pujol va designar Jaume Roma com al seu successor. _NEWLINE_El 12 de juny de 1995, 206 dies despr\xc3\xa9s d'accedir al c\xc3\xa0rrec, va haver de dimitir a causa d'un presumpte cas de tr\xc3\xa0fic d'influ\xc3\xa8ncies. Segons l'auto judicial, s'investigava un possible tracte de favor a la constructora Trad, S.A., que havia constru\xc3\xaft un xalet privat a Roma al municipi de Canovelles.  L'Audi\xc3\xa8ncia de Barcelona no n'arxiv\xc3\xa0 el cas definitivament fins al maig de 2001. _NEWLINE_Al deixar la pol\xc3\xadtica, Roma va comen\xc3\xa7ar a treballar com a economista en un despatx propi, especialitzant-se en temes hospitalaris. Posteriorment, el 2002, fou nomenat com a membre del consell d'administraci\xc3\xb3 de l'Hospital General, a Sant Cugat del Vall\xc3\xa8s."